นายกรัฐมนตรี ประชาสัมพันธ์ งานกาชาดประจำปี 2562 รณรงค์ใช้ถุงผ้าแทนถุงพลาสติก
นายกรัฐมนตรี ประชาสัมพันธ์ งานกาชาดประจำปี 2562 รณรงค์ใช้ถุงผ้าแทนถุงพลาสติกก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์ การจัดงานกาชาดประจำปี 2562 ภายใต้แนวคิด “เย็นศิระเพราะพระบริบาล เกิดสายธารการให้ที่งดงาม” ระหว่างวันที่ 15-24 พฤศจิกายนนี้ พร้อมร่วมโหวตเลือกกุลบุตร กุลธิดา งานกาชาด พร้อมกล่าวว่า คนเราต้องไม่ได้มีเพียงหน้าตาดีอย่างเดียว แต่ต้องมีทัศนคติ มีความคิดที่ดี ขณะที่นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นำคณะผู้บริหาร ประชาสัมพันธ์กิจกรรม ทำความดีด้วยหัวใจ ลดรับ ลดให้ ลดใช้ถุงพลาสติก Everyday say no to plastic ซึ่งเป็นกิจกรรมหนึ่งในงานกาชาด ที่จะช่วยกันลดใช้ถุงพลาสติก หันมาใช้ถุงผ้า โดยนายกรัฐมนตรี ย้ำการสร้างความเข้าใจว่า ประเทศไทยจะเลิกใช้ถุงพลาสติกในห้างสรพสินค้า ขณะที่ในช่วงประเพณีลอยกระทงก็ให้ใช้กระทง 1 ครอบครัว 1 กระทง เพื่อลดปริมาณขยะ ขณะที่การประชุมอาเซียนที่ผ่านมาได้ใช้วัสดุธรรมชาติและรีไซเคิล เพื่อแสดงให้เห็นถึงความุม่งมั่นในการลดใช้พลาสติก ก่อนที่จะร่วมเป็นพรีเซ็นเตอร์เสื้อกาชาดและสะพายกระเป๋าผ้าเตรียมร่วมงาน นอกจากนี้ ยังได้ร่วมบริจาคเงินสบทุนสภากาชาดไทย ขณะที่นายคฑา ชินบัญชร นักโหราศาสตร์ชื่อดัง ได้มอบเหรียญหนุมานอุ้มดวง วัดบางกะพ้อม จังหวัดสมุทรสงคราม ซึ่งนายกรัฐมนตรี กล่าวว่า ตนเองต้องเหนื่อยเหมือนหนุมานใช่หรือไม่ ซึ่งนายคฑา กล่าวตอบว่า เป็นการอุ้มดวงของนายกรัฐมนตรี ทำให้นายกรัฐมนตรี กล่าวต่อว่า ขอให้อุ้มดวงประเทศชาติ เพราะวันนี้ทุกคนต้องช่วยดูแลประเทศชาติให้มากที่สุด ซึ่งทุกคนต้องช่วยกัน โดยเฉพาะสื่อมวลชนที่จะต้องไม่นำเสนอข่าวที่สร้างความแตกแยก นำเสนอสิ่งที่ดีสิ่งที่สำคัญของประเทศจากนั้น นายกรัฐมนตรี ได้รบทราบรายงานผลการจัดอันดับความยาก-ง่ายในการประกอบธุรกิจ (Doing Business 2020) ซึ่งนายกรัฐมนตรีย้ำว่าเจ้าหน้าที่ทุกคนทำงานอย่างเต็มที่จนทำให้ลำดับของไทยดีขึ้นอย่างต่อเนื่อง ซึ่งสิ่งเหล่านี้ต้องทำให้ประชาชนได้รับทราบ เพื่อขับเคลื่อนไปด้วยกัน